G奶郭鬼鬼慘遭網絡霸凌 事隔9月激罕吐心聲
2024年05月29日 12:02
東網電視
更多新聞短片
台灣G奶女星「雪乳戰神」郭鬼鬼，身材玲瓏浮凸嘅佢不時喺社交網賣大包派福利，人氣高踞不下。而人紅是非多嘅佢，去年經歷完被爆料係單親媽媽，並針對私照外流、甩髮及追蹤數等風波後，事隔9個月竟然激罕吐心聲，坦言自己呢段時間過得相當膽戰心驚，至於當初會出面道歉，主要都係為咗保護家人：「知道真相躲在鍵盤後的是誰又如何？當初向我丟石頭的人會來道歉嗎？那誤會能化解嗎？」
郭鬼鬼強調受到嘅傷害唔會消失，要攻擊佢嘅人更郁啲就拎小朋友嚟威脅，嫉妒佢嘅人更會藉機落井下石唱衰佢，令佢忍唔住反問道：「我有做過傷天害理的事嗎？選擇獨立養育孩子的女性，卻如同過街老鼠抬不起頭，這個社會怎麼了？」表示自己為咗三餐溫飽，無論咩通告活動都會接，如果唔係身邊有貴人及鐵粉支持，大概早就消失喺娛樂圈並改行賣身，直言自己光鮮亮麗嘅背後，其實充滿殘酷嘅事實。